**Hyvinvointiyhtymä tehostaa lapsiperheiden varhaista tukea ja avohuollon palveluja**

Hyvinvointiyhtymä vahvistaa palveluja, joiden avulla lapsiperheet saavat apua mahdollisimman varhaisessa vaiheessa. Yhtymä lisää ammatillisen tukihenkilötyön, sosiaaliohjauksen ja perhetyön voimavaroja yhteensänoin23henkilötyövuotta.

Muutoksen tavoitteena on vahvistaa koteihin ja lapsen omaan kasvuympäristöön annettavia palveluja ja siten vähentää lastensuojelun tarvetta. Erityisesti kodin ulkopuolisia sijoituksia pyritään vähentämään.

**Perhehoitoa vahvistetaan**

Osa lapsista hyötyy lyhytaikaisesta kodin ulkopuolelle sijoittamisesta. Lapsen tarpeesta riippuen lapsi voidaan sijoittaa laitokseen tai perheeseen. Muutoksen yhteydessä lastensuojelun lyhytaikaisen perhehoidon paikkoja lisätään nykyisestä kuudesta kolmeenkymmeneenkuuteen. Lisäksi perhehoidon toiminta- ja tukirakennetta vahvistetaan.

Rakennemuutoksen yhteydessä suljetaan kaksi omaa lastensuojelulaitosta. Lastensuojelulaitosten työntekijät sijoittuvat ammatillisen tukihenkilötyön, sosiaaliohjauksen ja perhetyön tehtäviin. Uudelleensijoitettavien lasten kohdalla on tehty lapsikohtaiset suunnitelmat.

**Lisätietoja:**

Toimialajohtaja, perhe- ja sosiaalipalvelut Mika Forsberg p. 044 719 5630

etunimi.sukunimi@phsotey.fi

Tulosaluejohtaja, lapsiperhepalvelut Sari Lahti p. 044 778 0310

etunimi.sukunimi@oivappk.fi

**Taustaa:** Päijät-Hämeen hyvinvointiyhtymän hallitus kokoontuu tiistaina 25.4.2017. Yhtymähallitus käsittelee lapsiperhepalvelujen rakennemuutoksen tilannekatsauksen (§5).

<http://kuntatoimisto.phhyky.fi/ktwebbin/dbisa.dll/ktwebscr/epj_asil.htm?+elin=HALLITUS&pvm=25.4.2017%2009%3a30>

**Lue myös:** Päijät-Hämeen hyvinvointiyhtymä tiedottaa: Lasten, nuorten ja perheiden palvelut kootaan yhteen.

<https://www.epressi.com/tiedotteet/kaupungit-ja-kunnat/paijat-hameen-hyvinvointiyhtyma-tiedottaa-lasten-nuorten-ja-perheiden-palvelut-kootaan-yhteen.html>